कोटा. महावीर नगर थाना क्षेत्र में एक युवक ने शनिवार दोपहर घर पर फंदा लगाकर जान दे दी। पुलिस निरीक्षक घनश्याम मीणा ने बताया कि छीपाबड़ौद निवासी विपिन नागर (22) पुत्र श्याम मनोहर नागर छोटे भाई के साथ महावीर नगर में रहता था। पांच-छह दिन पहले ही वह एक कंपनी में काम करने लगा था। शनिवार दोपहर वह घर पर अकेला था। उसने घर में पंखे से फंदा लगाकर जान दे दी। छोटा भाई जब घर पहुंचा तो दरवाजा बंद था। लोगों की सहायता से अंदर जाने पर मामले की जानकारी लगी। इस पर उन्होंने पुलिस को सूचना दी। पुलिस ने मृतक का शव मोर्चरी में रखवाया। पुलिस ने संदिग्ध अवस्था में मृत्यु का मामला दर्ज कर जांच शुरू की।